**Panna Mária**

**Bohorodička** - Panna Mária je matkou Ježiša Krista, druhej božskej osoby.



Pannu Máriu máme vo veľkej úcte – **je matkou samotného Boha**.

**Panna Mária** je našou nebeskou matkou, našou orodovnicou a ochrankyňou, ktorá sa prihovára za nás u svojho syna Ježiša Krista.

Panna Mária bola manželkou tesára Jozefa z Nazareta

Panne Márii sa neklaniame, to patrí jedine Bohu. Pannu Máriu si však uctievame.



Panne Márii je zasvätených množstvo chrámov a v každej domácnosti veriaceho katolíka je buď jej ikona, obraz , alebo soška.

Počas roka je Panne Márii zasvätených aj viacero sviatkov.

Najznámejšou z modlitieb k Panne Márii je **Zdravas Mária** – jej text pochádza z oslovenia, ktorým pozdravil Máriu anjel Gabriel pri zvestovaní.

Obľúbenou modlitbou je aj **ruženec** – skladá sa z viacerých modlitieb a desiatkov. Poznáme ruženec radostný, bolestný, slávnostný a svetlom prežiarený

Blahoslavený **pápež Ján Pavol II.** bol veľkým ctiteľom Panny Márie – za svoje heslo si zvoli slová Totustuus (celý Tvoj).



**Zjavenia Panny Márie – pútnické miesta**

* Lurdy (Francúzsko)
* Fatima (Portugalsko)
* Guadalupe (Mexiko)
* Medžugorie (Bosna a Hercegovina) – zatiaľ cirkvou neschválené

**Mariánske sviatky:**

* Sedembolestná Panna Mária
* Nepoškvrnené počatie Panny Márie
* Nanebovzatie Panny Márie
* Panna Mária Bohorodička a ďalšie

**Zjavenia Panny Márie na Slovensku** (zatiaľ cirkvou neuznané)

* Turzovka
* Litmanová
* Dechtice

***Panna Mária a Slovensko***

* Úcta k Panne Márii je na Slovensku veľmi rozšírená.
* Sedembolestná Panna Mária je patrónkou Slovenska
* Slovensko má veľa mariánskych pútnických miest - najstarším je pravdepodobne Levoča (už 12. stor.)
* V Šaštíne sa nachádza bazilika zasvätená Sedembolestnej Panne Márii – každoročne sa tu konajú národné púte.